**Seznam prispelih predlogov projektov**

**Participativni proračun »Moja skupnost-sodelujem!« 2022 - 2023**

**1 - Igrala Rajec**

Ureditev območja "Pri mlaki" v vasi Rajec. Trenutno se tu nahaja manjši ribnik, ki nima funkcije. Mlaka je leglo komarjev, nezaščiteno z ograjo in nevaren za sprehajalce in male otroke. Predlagamo zasutje in postavitev otroških igral, peskovnika.

*Predlagatelj:* Leon Šinko s sopredlagatelji

**2 - "Koraki za zdravje, znanje in sanje"**

Namen je obnoviti sepentinasto pešpot od izvira Gabernice na Pečerjev breg (Lovski dom) v Pišecah. S projektom želijo vzpostaviti točke ter izpostaviti vsebine za geografsko, zgodovinsko, športno izobraževanje in udejstvovanje, začinjeno z drobci ljudskega izročila.

*Predlagatelj:*Anica Butkovič s sopredlagatelji

**3 - Obnova najstarejše kapelice na Skopicah**

Namen je obnova kapelice iz leta 1500, časa Turških upadov, ki je služila kot zaščitni znak pred Turki, da niso požigali vasi.

*Predlagatelj:* Antonija Kodrič s sopredlagatelji

**4 - Ureditev vaškega središča - kopališča Vrbenica**

Namen projeka je ureditev vaškega središča, prostora, kjer bi se vaščani in drugi srečevali in se družili, v poletnem času tudi kopali v Krki ter izvajali druge aktivnosti.

*Predlagatelj:*Milan Kreačič

**5 - Postavitev nadstrešnice pri poslovilni vežici na Sromljah**

Namen projekta je izgradnja nadstrešnice pri poslovilni vežici na Sromljah, ki bi obiskovalce zaščitil pred različnimi vremenskimi vplivi.

*Predlagatelj:* Vlado Molan

**6 - Preplastitev in posodobitev asfaltnega teniškega igrišča**

Namen pojekta je preplastitev in posodobitev obstoječega asfaltnega teniškega igrišča s spremljajočo vadbeno steno v Brežicah.

*Predlagatelj:*Jernej Kene s sopredlagatelji

**7 - Pokrita avtobusna nadstrešnica**

Vas Rigonce ima približno 165 prebivalcev, od tega 32 otrok in polovica osnovnošolcev. Otroci nimajo ustreznega avtobusnega postajališča, kjer bi varno vstopili in izstopili. Namen projekta je postavitev pokrite avtobusne nadstrešnice.

*Predlagatelj:* Anka Vučajnk s sopredlagatelji

**8 - QR koda za razvoj turizma**

Prebivalci in turisti lahko na lokaciji QR kode pridobijo podakte o lokaciji, nastanitvi, gostinstvu, možnostih rekreacije, … Cilj projekta je izdelati in opremiti s QR kodo znamenitosti občine.

*Predlagatelj:*Maksimilijan Janež

**9 - Postavitev lesene ograje in skulpture sv. Martina**

Namen projekta je vpostavitev nekoč obstoječe lesene ograje in izdelava ter postavtev lesene skulpture sv. Martina v središču kraja Sromlje, tik ob cerkvi sv. Martina ter s tem podpora obstoječe turistične ponudbe kraja.

*Predlagatelj:* Anica Kranjčič s sopredlagatelji

**10 - Nadstrešnica ob športnih igriščih v Gazicah**

Namen projekta je izgradnja nadstrešnice ob športnih igriščih v vasi Gazice.

*Predlagatelj:*Stanislav Gramc s sopredlagatelji

**11 - Vadbeni park in družabna točka v Globokem**

Namen projekta je postavitev kombinirane vadbene naprave (kombinirani zunanji trenažer) za vse generacije v vadbenem parku v Globokem.

*Predlagatelj:* Bojan Hotko s sopredlagatelji

**12 - Postavitev ograje okoli otrškega igrišča v Mrzlavi vasi in dokup multifunkcijskih naprav (igrala, naprave za zunanji fitnes)**

Namen projekta je postavitev ograje ob otrškem igrišču in dokup multifunkcijskih naprav (igrala, naprave za zunanji fitnes).

*Predlagatelj:*Boštjan Gregorič s sopredlagatelji

**13 - Praznična okrasitev Bizeljskega - center**

Namen projekta je izdelava in nakup praznične okrasitve Bizeljskega.

*Predlagatelj:* Mateja Kmetič

**14 - Ureditv okolice pri domu krajanov Pečice**

Namen projekta je ureditev okolice obnovljenega Doma krajanov Pečice s čimer bo zaključena celotna obnova doma.

*Predlagatelj:*Miha Močnik

**15 - Ureditev nasipa in fitnesa v športno rekreacijske namene**

Želja predlagatelja je ponuditi krajankam in krajanom kot vsem drugim obiskovalcem ustrezne površine za izvedbo športno rekreacijskih aktivnosti na nasipu (postavitev klopi, učne table za izvedbo vaj, mize z igrami in ostalo urbano opremo) in oprema fitnesa v prostorih Športne dvorane Dobova, ki bo omogočal rekreativcem rekreacijo, ne glede na vremenske razmere.

*Predlagatelj:* Gregor Černoga s sopredlagatelji

**16 - Ureditev parka v centru Kapel**

Namen projekta je ureditev vaškega središča Kapel - Kapelski plac (prostor med mrliško vežico in staro šolo). Projekt načrtuje odstranitev starih dreves, grmovnic in nasadov, izravnava terena in priprava za novo zasaditev in ureditev parka.

*Predlagatelj:*Robert Lubšina

**17 - "Park športa in zabave"**

Namen projekta je oživitev dela mesta, na območju med cerkvijo sv. Roka in knjižnico za kvalitetno preživljanje prostega časa za vse generacije v Brežicah (prost dostop do igrišča za košarko, zunanji fitens in igrala za otroke).

*Predlagatelj:* Sanja Mihajlovič

**18 - Otroško igrišče in začetek medgeneracijskega parka Mostec**

Namen projekta je izgradnja otroškega igrišča na travniku, ki je v lasti PGD Mostec (večji skupen prostor za vse vaščane, kjer bi se izvajalo vaško dogajanje).

*Predlagatelj:*Davor Vlaški s sopredlagatelji

**19 - Prostor za otroke in mladino v Bukošku**

Namen projekta je vzpostaviti skupen prostor za druženje in igranje otrok in vaščanov Bukoška (preureditev kletnih prostorov Doma gasilcev in krajanov, izdelava terase, plato za postavitev igral).

*Predlagatelj:* Nuša Rožman s sopredlagatelji

**20 - Nakup sosednjih parcel ob motokros progi - JV od naselja Prilipe**

Predlagatelj s projektom načrtuje premestitev obstoječe motokros proge. S tem ciljem s projektom želi pridobiti parcele ter s temi možnost spremembe poteka proge.

*Predlagatelj:*Ivan Slopšek s sopredlagatelji

**21 - Ureditev površin za zagotavljanje večegeneracijske mobilnosti v KS Artiče**

Namen projekta je ureditev površin za zagotavljanje večgeneracijske mobilnosti v gozdu ob robu Banove domačije za gibanje in razvijanje spretnosti otrok s kolesom, druženja družin in izobraževanja na odprtem. V vasi Zgornji Obrež ureditev igrišča na travi (rekreativne aktivnosti starejših krajanov, nogomet,...).

*Predlagatelj:* Dejan Kink s sopredlagatelji

**22 - Mini adrenalinski otroški park**

Namen projekta je na Bizeljskem vzpostaviti otroški mini adrenalinski park, ki bi vseboval igrala na prilagojeni podlagi (pomožni objekt - leseni nadstrešek za shranjevanje igral in prostorom za sedenje).

*Predlagatelj:*Matej Šekoranja s sopredlagatelji

**23 - Ureditev vodnega zajetja Studenec Sobenja vas**

Projekt načrtuje ureditev zajetja pitne vode iz Studenca v Sobenji vasi in zamenjavo dotrajanega korita.

*Predlagatelj:* Aleksander Beribak s sopredlagatelji

**24 - Izgradnja igrišča za rekreacijo**

Namen projekta je izgradnja oz. postavitev igrišča z igrali in raznimi zunanjimi športnimi napravami za fitnes v naselju Obrežje (medgeneracijsko druženja, gibanje, ...).

*Predlagatelj:*Sonja Povh s sopredlagatelji

**25 - Postavitev merilca hitrosti in prometa ter hitrostnih ovir za umirjanje prometa na Dalmatinovi ulici**

Projekt načrtuje postavitev merilca hitrosti in hitrostnih ovir za umirjanje prometa na Dalmatinovi ulici, kjer je povečan obseg prometa v naselju.

*Predlagatelj:* Sašo Milošević s sopredlagatelji

**26 - Ureditev medgeneracijskega prostora za druženje pri GD v Arnovem selu**

Cilj projekta je postavitev otroških igral, klopi in lesene ute za druženje.

*Predlagatelj:*Helena Fakin s sopredlagatelji

**27 - Obnova športnega igrišča v stari koloniji pri MC Brežice**

Namen projekta je obnovitev in preplastitev dotrajanega košarkaškega igrišča, postavitev zaščitne mreže, manjše tribune s sedišči, štirih reflektorjev za možnost večerne igre ter večjo varnost na območju.

*Predlagatelj:* Dejan Kolar s sopredlagatelji

**28 - Mini fitnes park Cerklje ob Krki**

Cilj projekta je vzpostavitev zunanjega vadbenega prostora z napravami za zunanji fitnes ob asfaltnem igrišču ob OŠ Cerklje ob Krki.

*Predlagatelj:*Anton Horžen

**29 - Holyeva steza - dostop do Vrbine**

Cilj projekta je ureditev prehoda iz centra mesta v Vrbino po javnem dobru in utrditev 60 m poti z leseno ograjo po pobočju.

*Predlagatelj:* Duša Najvirt Jeličić

**30 - Medgeneracijsko družbeno - športna točka Dvorce**

Namen projekta je obogatitev obstoječega igrišča z otroškimi igrali, napravami za medgeneracijsko rekreacijo in zasaditvijo avtohtonih dreves ter ureditvijo točkovne nadstrešnice.

*Predlagatelj:*Robert Budič s sopredlagatelji

**31 - Ureditev središča Mali vrh**

Cilj projekt je ureditev otoka pri zabojnikih za smeti, zelenice na sosednji parceli, postavitev klopce "prijateljstva", postavitev miniaturne cerkvice sv. Jakoba, nakup korit za rože in ureditev nabrežine od krajevne table Mali vrh do začetka naselja - zasaditev s trajnimi grmovnicami.

*Predlagatelj:* Martina Račič s sopredlagatelji

**32 - Novoletna praznična okrasitev vasi v KS Čatež ob Savi**

Predlagatelj želi s projektom začrtati in izvesti novoletno praznično okrasitev vseh vasi v KS Čatež ob Savi kot turistično najbolj obiskane KS v občini Brežice.

*Predlagatelj:*Alojz Škrabl